Reggeli Istentisztelet
Pünkösd utáni 16. vasárnap – 2026. szeptember 13. – A Feltámadás templom szentelésének emlékünnepe – A Keresztfelmagasztalás előünnepe
Kezdő áldás
Dicsőség a szent, egyvalóságú, elevenítő és feloszthatatlan Háromságnak, az Atyának és Fiúnak és Szentléleknek, mindig, most és mindenkor és örökkön örökké.
Amen.
Dicsőség a magasságban Istennek, / békesség a földön és jóakarat az embereknek! (Háromszor)
Uram nyisd meg ajkaimat, / és szám a te dicséretedet fogja hirdetni! (Kétszer)
3. Zsoltár
Uram, mennyire megsokasodtak, kik engem szorongatnak. / Sokan támadnak ellenem. - Sokan mondják lelkemnek: / nincs neki szabadulása az ő Istenében. - Te pedig Uram, én oltalmazóm vagy; / én dicsőségem, ki fölemeled fejemet. - Szómmal az Úrhoz kiáltottam; / és meghallgatott engem az ő szent hegyéről. - Én szenderegtem, és mély álomban voltam, / és fölkeltem, mert az Úr megtartott engem. - Nem félek az engem környező nép ezreitől; / kelj föl Uram, szabadíts meg engem, én Istenem! - Mert te verted meg mind, kik ok nélkül ellenkeztek velem; / a bűnösök fogait összetörted. - Az Úré a szabadítás, / és népeden a te áldásod. - Én szenderegtem és mély álomban voltam, / és fölkeltem, mert az Úr megtartott engem. 
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békességi ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Isten az Úr…
Isten az Úr és megvilágosít minket, áldott, aki az Úr nevében jő!
7. hang
Isten az Úr és megvilágosít minket, áldott, aki az Úr nevében jő! 
Előversek. 1. Adjatok hálát az Úrnak, mert jó, mert irgalma örökkévaló!
2. A pogányok mind körülvettek engem, de az Úr nevében visszavertem őket.
3. Az Úr műve ez, és csodálatos a mi szemünkben.
Tropárok
7. hang (214. oldal)
Megtörted kereszteddel a halált, / és a gonosztevőnek megnyitottad az édenkert ajtaját; / a kenethozó asszonyok sírását megszüntetéd, / és feltámadásodat az apostoloknak is értésükre adni megparancsolád, / Krisztus Istenünk, /’ ajándékozván a világnak gazdag kegyelmet.
Dicsőség… 4. hang (Ménea)
Mint a magasságos ég fönségét, / mutasd meg, Urunk, dicsőséged idelent lévő hajlékának ékességét is, / és erősítsd meg azt mindörökre! / Fogadd el benne folytonosan eléd terjesztendő kérelmeinket, / az Istenszülő imái által, /’ mindnyájunk Élete és Föltámadása!
Most és... 2. hang (Ménea)
Kegyességed életadó keresztjét, / melyet nekünk, méltatlanoknak ajándékoztál, / közbenjárónknak ajánljuk nálad, Urunk, / tartsd meg békében vezetőinket és népedet, / mely az Istenszülő imái által békét kér tőled, /’ ó egyetlen Emberszerető!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert tied a hatalom, tied az ország, az erő és a dicsőség most és mindenkor, és örökkön örökké. 
Amen.
Kathizmálionok
7. hang (208. oldal)
Az életet sírba zárták, / a sír kövét lepecsételték, / és mint alvó királyt katonák őrizték Krisztust, / az angyalok, mint halhatatlan Istent dicsőítették; / az asszonyok pedig fölkiáltottak: / Föltámadt az Úr, / és a világnak /’ dús kegyelmet ajándékozott.
Dicsőség…
Háromnapi eltemettetésed által / lefegyverezted a halált, / és az elavult embert / életadó fölkelésed által föltámasztottad, / Krisztus Isten, mint emberszerető, /’ azért dicsőítünk téged.
Most és… 4. hang. Minta: Hamar előzz meg... (Ménea)
Krisztus az ő eljövetelekor mindent fénnyel árasztott el, / és Szentlelkével a világot megújította. / Most pedig a lelkek megújulnak, / mert egy hajlék épült az Úr dicsőségére, / és ott megszenteli a hívek szívét is / Krisztus, a mi Istenünk, /’ hogy az emberiséget üdvözítse.
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökön örökké. 
Amen.
Kathizmálionok
7. hang (209. oldal)
Habár sírod megpecsételtetett, / mégis életet árasztottál a sírból, Krisztus Istenünk, / és zárt ajtó mellett, ó mindnyájunk föltámadása, / tanítványaidnak megjelentél, / általuk megújítván bennünk az igaz lelket /’ a te nagy irgalmasságod szerint.
Dicsőség... 
Sírodhoz siettek az asszonyok / könnyek között hozva balzsamot, / és míg téged, mindenek Királya, katonák őriztek, / maguk között így beszélgettek: / Ki fogja nekünk a követ elhengeríteni? / Föltámadt a „nagy szövetség angyala” / letiporván a halált. /' Mindenható Urunk, dicsőség néked!
Most és... 4. hang. Minta: Hamar előzz meg... (Ménea)
Hívek, ma a templomszentelés ünnepe virradt ránk, / mert Krisztus választása erre a napra esett, / és ő mindnyájunknak ezt parancsolja, / hogy teljesen megújulva, / derűs arccal és szívünk mélyéből fakadó énekekkel / híven magasztaljuk őt mint Megváltónkat, /’ aki bennünket megújít.
Föltámadási magasztaló ének
(27. oldal)
Elővers: Áldott vagy te, Uram, / taníts meg engem / a te igazságaidra! (Zsolt 118,2)
Az angyalok gyülekezete elámult, / látván, hogy te, Üdvözítőnk, / a holtak közé számíttatol, / s hogy a halál erejét megtörted, / s Ádámot is / magaddal fölemelted, / s a pokoltól /’ megszabadítottál mindenkit.
Miért vegyítitek / bánatos könnyekkel / a drága kenetet, ó tanítványok? / Hisz a síron tündöklő angyal / a kenethozó asszonyoknak kijelenté: / Lássátok az üres sírboltot / és értsétek meg, / hogy az Üdvözítő /’ föltámadt a sírból!
Korán reggel / a kenethozók könnyezve / siettek a te sírodhoz, / de eléjük állt az angyal és örvendezve mondá: / A kesergés ideje elmúlt, ne sírjatok, / de a föltámadást /’ az apostoloknak hirdessétek!
A kenethozó asszonyok / eljövén a te sírodhoz, Üdvözítőnk / és siránkozának, / az angyal pedig szólván hozzájuk mondá: / Mit keresitek az élőt a holtak között? / Ő mint Isten, /’ föltámadt a sírból.
Dicsőség... 
Imádjuk az Atyát, / a Fiút és a Szentlelket, / az egyvalóságú / Szentháromságot, / a szeráfokkal kiáltván föl: /’ Szent, szent, szent vagy, Uram!
Most és… 
Életadót szülvén, ó Szűz, / Ádámot a bűntől megtisztítottad, / s Évának gyötrelem helyett / örömet ajándékoztál, / az élettől elesetteket pedig arra / ismét méltókká tette /’ a tőled megtestesült /’ igaz Istenember.
Alleluja, / alleluja, alleluja, / dicsőség néked Isten!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert megszenteltetett és megdicsőíttetett a te legdrágább és fölséges neved, Atya és Fiú és Szentlélek, most és mindenkor és örökön örökké. 
Amen.
Ipákoj
Ki fölvetted a mi alakunkat, / és a keresztet testileg elszenvedted, / üdvözíts engem, Krisztus Istenünk, / föltámadásod által, mint Emberszerető.
Evangélium
Figyelmezzünk! Békesség † mindnyájatoknak! Bölcsesség, figyelmezzünk!
Prokimen, 7. hang: Kelj föl Uram Isten, / emeld föl kezedet, / ne feledkezzél el / a szegényekről örökre! (Zsolt 9,33)
Könyörögjünk az Úrhoz!
Uram, irgalmazz!
Mert szent vagy te, mi Istenünk, és a szentekben nyugszol, és téged dicsőítünk, Atya és Fiú és Szentlélek, most és mindenkor és örökkön örökké!
Amen.
Minden lélek dicsérje az Urat! (Zsolt 150,6).
Minden lélek dicsérje az Urat!
Hogy a szent evangélium meghallgatására méltónak találtassunk, békességben könyörögjünk az Úrhoz!
Uram, irgalmazz, irgalmazz!
Békesség mindnyájatoknak!
És a te lelkednek, lelkednek!
Bölcsesség, igazhívők, hallgassuk a szent evangéliumot! Szent N. evangéliumának olvasása.
Dicsőség néked, Uram, dicsőség néked!
Figyelmezzünk!
(Evangélium-olvasás)
Dicsőség néked, Uram, dicsőség néked!
Látván Krisztus föltámadását, az egyedül bűnnélküli Úr Jézust imádjuk. Kereszted előtt leborulunk, Krisztus, és szent föltámadásodat énekeljük és dicsőítjük, mert te vagy a mi Istenünk és kívüled mást nem ismerünk, a te nevedet nevezzük. Jertek, minden hívek, hajoljunk meg Krisztus szent föltámadásának, mert íme, Kereszt által lőn az egész világ öröme. Mindenkor áldva az Istent, énekeljük az ő feltámadását, mert a megfeszíttetést elszenvedvén, halállal megrontotta a halált.
50. zsoltár
Könyörülj rajtam, Isten, / a te nagy irgalmasságod szerint, / és könyörületed sokasága szerint töröld el gonoszságomat! / Moss meg engem mindinkább gonoszságomból, / és bűnömtől tisztíts meg engem! / Mert elismerem gonoszságomat, / és bűnöm előttem van mindenkor. / Egyedül ellened vétettem, / és gonoszt előtted cselekedtem, / hogy igaznak bizonyulj igéidben, / és győztesnek ítéletedben. / Mert íme, vétekben fogantattam, / és bűnökben fogant engem anyám. / Mert íme, az igazságot szereted, / a te bölcsességed titkos és elrejtett dolgait kinyilatkoztattad nekem. / Hints meg engem izsóppal, és megtisztulok, / moss meg engem, és a hónál fehérebb leszek! / Add, hogy örömöt és vigasságot halljak, / és örvendezzenek megalázott csontjaim! / Fordítsd el orcádat bűneimről, / és töröld el minden gonoszságomat! / Tiszta szívet teremts bennem, ó Isten, / és az igaz lelket újítsd meg benső részeimben! / Ne vess el engem színed elől, / és Szent Lelkedet ne vedd el tőlem! / Add vissza nekem üdvözítésed örömét, / és uralkodó lélekkel erősíts meg engem! / Megtanítom útjaidra a gonoszokat, / és az istentelenek hozzád térnek. / Szabadíts meg engem a vérbűntől, Isten, üdvösségem Istene, / és nyelvem magasztalni fogja a te igazságodat! / Uram, nyisd meg ajkaimat, / és szám a te dicséretedet fogja hirdetni! / Mert ha kedvelnéd, áldozatot adtam volna, / de az égőáldozatokban nem telik kedved. / Áldozat Istennek a töredelmes lélek, / a töredelmes és alázatos szívet, ó Isten, nem veted meg. / Tégy jót, Uram, jóakaratodból Sionnal, / hogy felépüljenek Jeruzsálem kőfalai! / Akkor veszed kedvesen az igazság áldozatát, / az ajándékot és égőáldozatokat, / akkor tesznek oltárodra borjakat.
Evangélium-csókolási sztichirák
Dicsőség… 6. hang
Szent apostolaidnak imádságai által, / irgalmas Urunk, /’ tisztíts meg minket a mi bűneink sokaságától!
Most és… 6. hang
A legszentebb Istenszülőnek imádságai által, / irgalmas Urunk, /’ tisztíts meg minket a mi bűneink sokaságától!
Könyörülj rajtam, Isten, a te nagy irgalmasságod szerint, és könyörületed sokasága szerint töröld el gonoszságomat! 6. hang
Föltámadt Jézus a sírból, / mint előre megmondá, / adván nekünk örök életet /’ és gazdag kegyelmet.
Ekténia
Üdvözítsd, Isten, a te népedet és áldd meg örökségedet, látogasd meg világodat kegyelmeddel és irgalmasságoddal, emeld fel az igazhitű kereszténység hatalmát, küldd le reánk a te bőséges malasztodat, a mi legtisztább Királynénk, az Istenszülő és mindenkorszűz Máriának könyörgései által, a te drága és elevenítő keresztednek erejével, a tiszteletreméltó testnélküli mennyei erőknek oltalma által, a tisztes és dicső próféta, előkövet és keresztelő Jánosnak, a szent nevezetes és minden dicséretre méltó apostoloknak, szent atyáink, az egész egyház nagy tanítói és püspökeinek: Nagy Bazil, Gergely a hittudós, Aranyszájú Jánosnak, Atanáz és Cirillnek, és a liceabeli myrai főpüspök, csodatevő Szent Miklós atyánknak; a szent és jó győzelmű vértanúknak, szentéletű és isteni ihletésű atyáinknak, barlanglakó Antal és Teodóznak, szent N.-nek, kinek ma emlékét ünnepeljük, és minden szentjeidnek közbenjárása által, kérünk téged, nagyirgalmú Urunk, hallgass meg minket, hozzád esedező bűnösöket, és könyörülj rajtunk!
Uram, irgalmazz! Uram, irgalmazz! Uram, irgalmazz!
Uram, irgalmazz! (hatszor)
Uram, irgalmazz! Uram, irgalmazz! Uram, irgalmazz!
A te egyszülött Fiadnak irgalma, könyörülete és emberszeretete által, kivel áldott vagy, legszentebb jóságos és elevenítő Lelkeddel együtt most és mindenkor és örökkön örökké.
Amen.
Kánon – Katavászia
A Szent Kereszté
8. hang (51. oldal)
I. Keresztet jelezvén vesszejével Mózes, / a gyalogmenő Izraelnek / a Vörös-tengert megnyitá, / s leírván újra / a legyőzhetetlen győzelem jelét, / Fáraó szekereit / a hullámokba temeté. / Miértis Krisztus Istenünknek énekeljünk, /’ mert ő megdicsőült!
III. A vessző a titok / kijelentésére szolgált, / mert kivirágzása által választotta az Úr a főpapot; / de a hajdan terméketlen Egyháznak ma virágzott föl / a Keresztfa /’ a hatalomra és megerősödésre.
Konták, ikosz
4. hang. Minta: Kijelentéd magadat... (Ménea)
Mint a tündöklő égboltozat, / olyannak bizonyult a te egyházad, / mely megvilágosítja a híveket. / Benne állva énekeljük: /’ erősítsd meg, Urunk, e hajlékot!
Ikosz
Midőn testben közöttünk lakozott az Ige – a mennydörgés fia mondja róla Írásában –, láttuk az ő fényes dicsőségét, mely mint Fiúé volt az övé az Atyánál az igazság kegyelmében. És mindnyájunknak, akik abból hittel merítettünk, hatalmat adott arra, hogy Isten gyermekeivé legyünk, mi, akik nem vérből és nem is a test akaratából születtünk újjá, hanem a Szentlélekből gyarapszunk, az imádságnak házat építettünk és hangoztatjuk: Erősítsd meg, Urunk, e hajlékot!
Kathizma 
8. hang. Minta: Megértvén a számomra titokteljes... (Ménea)
Megmutatta előre Isten a bizonyság szent sátrát / és az Istentől ihletett Mózes a földön fölépítette, / Salamon pedig templomot szentelt állat-áldozatokkal. / Mi csak járuljunk hittel az új Jeruzsálemhez, / és Dáviddal zengjünk isteni magasztalást az értünk Megfeszítettnek, / és kérjünk bűnbocsánatot mindarra, /’ amit csak elkövettünk!
4. hang. Minta: Kijelentéd...
A te kereszted, Urunk, világosan tündöklik / s a sötétség hadseregét elkergeti, / és megvilágosítja a híveket, akik ezt zengik: /’ A kereszt a világ büszkesége!
Dicsőség... most és... Istenszülő-ének. 4. hang. Minta: Hamar előzz meg...
Hittel és fényesen ünnepeljük meg / a te hajlékod fölszentelésének emlékét, / szeplőtelen, áldott, szent, / minden magasztalásra méltó Istenszülő Szűz. / A beléd vetett reménység örömre gerjeszt, / és esengve kérünk, / könyörögj szüntelenül a tőled megtestesült Üdvözítőhöz, /’ hogy üdvözítse a mi lelkünket!
(51. oldal)
IV. Meghallám, Uram, / a te gondviselésed titkát, / és megértem a te műveidet, /’ és magasztalám a te Istenségedet.
V. Ó / háromszorosan boldog fa, / melyre szegeztetett / Krisztus, a király és Úr, / s mellyel elbukott a fa által csaló / általad megcsalatva, / ki testileg felfüggesztettél a Keresztre, / ajándékozván békességet /’ a mi lelkünknek!
VI. A tengeri szörny gyomrában Jónás / tenyereit kereszt alakban kiterjeszté / az üdvösséges kínszenvedést jelképezvén; / majd harmadnap kiszállván, / dicsőséges föltámadását ábrázolta / a testileg keresztre szegezett Krisztus Istennek, / ki harmadnapi föltámadásával /’ a világot megvilágosította.
Konták, ikosz
7. hang (214. oldal)
A halál hatalma / nem tarthatja többé fogságában a halandókat, / mert Krisztus leszállván, / annak erejét összetörte s elenyésztette, / a poklot pedig rabláncra fűzvén megkötötte. / Azért a próféták örvendeznek, lelkesülten kiáltván: / Íme, Üdvözítő jelent meg nekünk, /’ jertek, hívek, az örök feltámadásra!
Ikosz
Megreszkettek ma alant a földalatti világ s a halál a Háromság egyikétől. A föld megrendült, a pokol kapui pedig elcsodálkoztak, mikor megláttak. Az egész teremtés a prófétákkal együtt örvendve diadalhimnuszt zeng neked, megváltó Istenünknek, ki a halál erejét most megtörted. Vigadjunk és kiáltsuk Ádámnak és mindazoknak, kik Ádámtól valók, az ő keresztfája ismét bevezet, menjetek hívek a feltámadásra!
(52. oldal)
VII. A gonosz zsarnok esztelen parancsa az embereket megingatá, / mely Isten elleni tilalmat és utálatos káromlást lehelt, / de a három ifjút nem rettenté meg az állati düh, / sem az emésztő tűz, / hanem a Lélek harmatozó fuvallata mellett / lángok között énekelték: / Áldott vagy Te, /’ a mi és atyáink dicsőített Istene!
Elővers: Dicsérjük, áldjuk, imádjuk az Urat, énekeljük az Urat és magasztaljuk őt mindörökké!
VIII. A Háromsággal egyenlő számú ifjak, / áldjátok a teremtő Atyaistent, / énekeljétek a tüzet harmattá változtató Igét / és magasztaljátok a mindnyájunkat elevenítő Lelket, /’ aki legszentebb mindörökké.
Az Istenszülőt és világosság Anyját énekekben magasztaljuk!
Magasztalja az én lelkem az Urat, / és örvendez lelkem az én üdvözítő Istenemben!
Minden vers után énekelve:
Ki a keruboknál tiszteltebb / és a szeráfoknál / hasonlíthatatlanul dicsőbb vagy, / ki az Istent, az Igét / sérülés nélkül szülted, /’ téged valóságos Istenszülő, magasztalunk!
Versek:
Mert megtekintette szolgálójának alázatosságát, / íme, mostantól boldognak hirdet engem minden nemzedék! – Ki a keruboknál...
Mert nagy dolgot cselekedett velem a Hatalmas, kinek szent az ő neve, / és az ő irgalmassága nemzedékről nemzedékre száll az őt félőkön. – Ki a keruboknál...
Hatalmas dolgot cselekedett az ő karjaival, / elszélesztette a szívük szándékában kevélykedőket. – Ki a keruboknál...
Levetette a hatalmasokat a fejedelmi székből és fölmagasztalta az alázatosokat; / az éhezőket betöltötte jókkal és a gazdagokat üresen bocsátá. – Ki a keruboknál...
Oltalmába vette Izraelt, az ő szolgáját, megemlékezvén irgalmasságáról, / amint szólott atyáinknak, Ábrahámnak és az ő ivadékának örökre. – Ki a keruboknál...
(52. oldal)
IX. Titkos paradicsom / vagy te Istenszülő, / mely művelés nélkül / nevelte fel Krisztust, / ki az életadó / Keresztfát ültette a földbe, / s ki által / most felmagasztaltatva / őt imádjuk, /’ téged pedig dicsőítünk.
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert téged dicsérnek az összes mennyei erők és téged dicsőítünk, Atya, Fiú és Szentlélek, most és mindenkor és örökön örökké. 
Amen.
Szent az Úr a mi Istenünk! Szent az Úr a mi Istenünk! Szent az Úr a mi Istenünk! 
Szent az Úr a mi Istenünk! Szent az Úr a mi Istenünk! Szent az Úr a mi Istenünk! 
Fényének
Az élet és út, Krisztus föltámadt halottaiból, együtt utazott Kleofással és Lukáccsal, s Emmauszban a kenyértörésnél meg is ismertette magát velük. Azok szíve és lelke pedig lángolt, mikor az úton hozzájuk szólván megfejtette előttük az Írásokat s miket szenvedett, miként támadt föl, s valljuk, hogy Péternek is megjelent. 
Dicsőség…
Üdvösséget szerzett a föld közepén az Úristen, aki önként megtestesült a világ megújítására, sírba került, de harmadnapon föltámadt, és saját föltámadását adta az élet zálogaként. Ennek a templomszentelési évfordulóját híven megünnepeljük Isten angyalaival együtt.
Most és…
A Golgotán az Úr, aki önként vállalta a felmagasztalást, a kereszten üdvösségünket munkálta és megújított minden teremtményt. Az Életet bezáruló sírba tették, de harmadnap, mert Isten volt, föltámadt. Az ő fényes és szent Feltámadás‑templomának szentelési évfordulóját az angyali rendekkel együtt mindnyájan ünnepeljük!
Dicséreti sztichirák
7. hang
Minden lélek dicsérje az Urat! / Dicsérjétek az Urat a mennyekben! / Dicsérjétek őt a magasságban! /’ Téged illet, Isten, az ének.
Dicsérjétek őt minden angyalai, / dicsérjétek őt minden seregei! /’ Téged illet, Isten az ének.
7. hang (212. oldal)
Föltámadt Krisztus halottaiból, / föloldá a halál kötelékeit, / a földnek nagy örömöt hirdetett; / egek énekeljétek /’ az Isten dicsőségét.
Látván Krisztus föltámadását / imádjuk a mi szent Urunkat, /’ mint egyedül bűn nélkül valót!
Krisztus feltámadásának hódolni meg nem szűnünk, / mert ő szabadított meg bennünket a mi gonoszságainkból. / Krisztus a mi szent Urunk, /’ kinyilvánítván nekünk a feltámadást.
Mivel háláljuk meg az Úrnak / az ő jótéteményeit, miket ő adott nekünk? / Miérettünk, a mi romlásba ment emberi természetünkért / az Ige testté lett, és bennünk lakozott. / A hálátlanoknak Jótevője, / a fogságban levőknek Szabadítója, / a sötétségben ülőknek az igazság Napja lett; / a keresztfán engesztelődés, / a poklokban világosság, / a halálban élet / és az elesetteknek feltámadás, / akihez felkiáltunk: /’ Istenünk, dicsőség néked.
4. hang. Minta: Jelül rendelted... (Ménea)
Ma Krisztus föltámadásának isteni, / szent, fenséges, tündöklő hajléka / fényes szentelési emléknapot ül, / az isteni sír a világnak életet ad, / és halhatatlan forrást nyújt, / mely kegyelmet áraszt, / a csodák forrásvizét buzogtatja /’ és hív magasztalóinak gyógyulást ajándékoz.
Fölvillant a fölülről való, tündöklő fénysugár, / besugároz és megvilágosít mindent. / Tiszteljük azért mindnyájan híven a teremtő Krisztus föltámadását, / és ünnepeljük meg szent énekeket zengve / a szentelés évfordulójának fényes, szent ünnepét, / énekeljünk zsoltárokat, /’ hogy kegyelemre találjunk Üdvözítő Urunknál!
Gyülekezzünk, hogy szemléljük a keresztnek / a föld közepén felmagasztalt szent jogarát! / Tisztítsuk meg lelkünket, / tegyük ragyogóvá bensőnket, / világosodjunk meg világossággal, / és isteni erővel fölruházva magasztaljuk Krisztust, / aki az ő szent keresztjével megszentelést ajándékoz mindazoknak, / akik azt híven ünneplik /’ és buzgósággal megéneklik.
3. hang
Szállj magadba, ember! / Újulj meg az elavultságból / és a lélek megszentelődését ünnepeld! / Amíg időd van reá, szenteld meg életedet / és életed egész útját! / A régi dolgok elmúltak, / íme, az egész mindenség megújult. / Ezt a gyümölcsöt teremd ezen az ünnepen, / jóra való változással megváltozva. / Így szentelődik meg az ember, /’ így ünnepli meg a templomszentelés napját.
Dicsőség… 5. hang (57. oldal)
Ó, mennyire bölcsek a te ítéleteid Krisztus! / Miként adtad tudtul Péternek a síri lepedő által a te feltámadásodat, / Lukács és Kleofással pedig együtt utazván, / szót váltottál velük, / de nem azonnal ismertetted meg magadat. / Kik kérdezék tőled: / Te vagy-e egyedül jövevény Jeruzsálemben, / ki nem tudtad meg, mik történtek e napokban? / És nem értvén velük egyet az ő tanácskozásaikban, / mint ki egyedül teremtményeid hasznát mozdítod elő, / a prófétáknak felőled szóló jövendöléseit fejtegetéd nekik, / és csak a kenyéráldásnál ismertetted meg magadat azoknak, / kiknek szívük már azelőtt is lángolt, / hogy megismerjenek téged, / és akik az egybegyűlt tanítványoknak már hirdették a te feltámadásodat, /’ mely által könyörülj rajtunk.
Most és… 2. hang (36. oldal)
Áldásteljes vagy te Istenszülő Szűz, / mert a tőled megtestesült a poklot meghódítá; / Ádámot visszahívta, / az átkot megszüntette, / Évát fölszabadította s a halált holttá tette, / és bennünket új életre ébresztett. / Azért énekelve kiáltjuk: / Áldott vagy Krisztus Istenünk, /’ ki ezeket így akartad, dicsőség néked!
Nagy Doxologia
Dicsőség neked Isten, ki földerítetted nekünk a világosságot!
Dicsőség a magasságban Istennek, / és békesség a földön, jóakarat az emberekben! / Dicsérünk téged, áldunk téged, imádunk és dicsőítünk téged. / Hálát adunk néked a te nagy dicsőségedért, Urunk, mennyei Királyunk! / Mindenható Atyaisten, egyszülött Fiú, Úr Jézus Krisztus és Szentlélek Úristenünk! / Isten Báránya, az Atyának Fia, / ki elveszed a világ bűneit, irgalmazz nekünk; / ki elveszed a világ bűneit, fogadd el a mi imádságainkat; / ki ülsz az Atyának jobbján, könyörülj rajtunk; / mert egyedül te vagy szent, / te egyedül Úr, / Jézus Krisztus, az Atyaisten dicsőségére. Amen!
Mindennap áldunk téged és dicsérjük nevedet örökké és mindörökkön örökké. / Add Urunk, hogy e napon minden bűntől megőrizzük magunkat! / Áldott vagy te Urunk, atyáinknak Istene! / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk! / Áldott vagy te, Urunk, taníts meg minket a te igazságaidra! / Áldott vagy te, Uralkodó, oktass bennünket a te igazságaidra! / Áldott vagy te, Szent, / világosíts meg minket a te igazságaiddal! / Uram, menedékünk voltál nekünk nemzedékről nemzedékre. Én mondám: / Uram irgalmazz nekem és gyógyítsd meg az én lelkemet, mert vétkeztem teellened. Hozzád menekülék Uram, taníts meg engem, hogy a te akaratodat cselekedjem, / mert te vagy az én Istenem, / mert nálad van az életnek forrása, / és a te világosságodban látjuk meg a világosságot. /’ Nyújtsd kegyelmedet a téged ismerőknek!
Szent Isten, / szent Erős, / szent Halhatatlan / irgalmazz nekünk! 
Szent Isten, / szent Erős, / szent Halhatatlan / irgalmazz nekünk! (Kétszer)
Dicsőség az Atyának és Fiúnak és Szentléleknek, most és mindenkor és örökkön örökké! Amen. Szent Halhatatlan / irgalmazz nekünk!
Szent Isten, / szent Erős, / szent Halhatatlan / irgalmazz nekünk! 
 Tropár
7. hang (39. oldal)
Ma lett a világ üdvössége. / Énekeljük a sírból föltámadottnak / és életünk kezdőjének; / mert ő halállal megtörvén a halált, / győzelmet ajándékozott nekünk /’ és gazdag kegyelmet!
Ekténiák
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökkön örökké.
Amen.

Teljesítsük reggeli könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész napot tökéletesen szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert az irgalom, könyörület és emberszeretet Istene vagy és téged dicsőítünk, Atya és Fiú és Szentlélek, most és mindenkor és örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Mert téged illet, hogy könyörülj rajtunk s üdvözíts minket Istenünk és téged dicsőítünk, Atya és Fiú és Szentlélek, most és mindenkor és örökkön örökké.
Amen.
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő, üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség néked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást, uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.
